સામગ્રી: ગયા અઠવાડિયે ભાજપના એક અગ્રણી નેતાએ બરાબર એવો જ લોચો માર્યો હતો. 

બી. એસ. યેદિયુરપ્પાએ કહ્યું કે પાકિસ્તાન પર એર સ્ટ્રાઇકને કારણે લોકસભાની આગામી ચૂંટણીમાં પક્ષને બે ડઝન જેટલી બેઠકો મળી જશે. 

કર્ણાટકના ભૂતપૂર્વ મુખ્ય પ્રધાન યેદિયુરપ્પાનું આ નિવેદન ખૂબ નિખાલસ એવું ગણી શકાય.

સ્વાભાવિક રીતે જ વિપક્ષે તરત ટીકાનો મારો ચલાવ્યો હતો. 

વિપક્ષે કહ્યું કે નરેન્દ્ર મોદીનો પક્ષ કઈ રીતે ભારત અને પાકિસ્તાન જેવા બે અણુશસ્ત્રો ધરાવતા દેશો વચ્ચેની તંગદિલીનો રાજકીય લાભ ખાટવા માગે છે તેનો આ બેશરમીભર્યો નમૂનો છે. 

નરેન્દ્ર મોદીનો પક્ષ લોકસભાની આગામી ચૂંટણીમાં બીજી મુદત માટે સત્તા પર આવવા મેદાને ઉતરવાનો છે. 

યેદિયુરપ્પાએ કરેલા એકરારને કારણે ભાજપ મૂંઝવણમાં મૂકાયો હતો. 

કેન્દ્ર સરકારના પ્રધાન જનરલ (નિવૃત્ત) વી. કે. સિંહે નિવેદન જાહેર કરીને જણાવ્યું કે "સરકારે લીધેલાં પગલાં રાષ્ટ્રની અને તેના નાગરિકોની સુરક્ષા માટેનાં હતાં, થોડી બેઠકો જીતવા માટે નહીં."

યુદ્ધ જેવી સ્થિતિનો લાભ લેવા માટે પોતે કોશિશ કરે છે તેવી છાપ ઊભી થાય તે કોઈ પણ રાજકીય પક્ષને પરવડે નહીં.

ગયા અઠવાડિયાના હવાઇ ઘર્ષણના બનાવોને કારણે અણુક્ષમતા ધરાવતા બે પડોશી દેશો વચ્ચે તણાવ વધી રહ્યો હતો, પરંતુ નરેન્દ્ર મોદીએ રાબેતા મુજબ પોતાનું કામકાજ ચાલુ રાખ્યું હતું. 

ભારતે કરેલા હુમલા પછી થોડા કલાકો બાદ જ તેમણે એક જાહેર સભામાં જણાવ્યું હતું કે ભારતની કમાન સુરક્ષિત હાથોમાં છે અને "આતંક સામે હવે તે હાથ જોડીને બેસી રહેશે નહીં."

બીજા દિવસે પાકિસ્તાને વળતો હુમલો કરીને પોતાના વિમાનમાંથી સલામત નીચે કૂદી પડેલા એક ભારતીય પાઇલટની ધરપકડ કરી લીધી હતી. 

બે દિવસ બાદ પાકિસ્તાને પાઇલટને પરત ભારતને સોંપી દીધા હતા. 

ત્યાર બાદ વૈજ્ઞાનિકો સાથેનો એક કાર્યક્રમ હતો. તે કાર્યક્રમાં નરેન્દ્ર મોદીએ ભારતે કરેલી એર સ્ટ્રાઇક માત્ર 'પાઇલટ પ્રોજેક્ટ' જ હતો એમ જણાવીને ઇશારો કર્યો કે વધારે કાર્યવાહી પણ થઈ શકે છે. 

બીજી બાજુ એક કાર્યક્રમમાં પક્ષના પ્રમુખ અમિત શાહે જણાવ્યું કે ભારતે બાલાકોટ પર હુમલો કરીને 250 ઉગ્રવાદીઓને મારી નાખ્યા છે. 

ભારતીય વાયુ દળના અધિકારીઓએ સ્પષ્ટ જણાવ્યું કે કેટલા માર્યા ગયા છે તેનો કોઈ આંકડો તેમની પાસે નથી, તેમ છતાં આવો દાવો કરાયો હતો. 

ઉપર વિમાનો ઊડતા હોય અને સૈનિકોની વચ્ચે બંદૂક લઈને નરેન્દ્ર મોદી ઊભા હોય તેના ભાજપના કેસરિયા રંગના ભપકાદાર પોસ્ટરો દેશભરમાં ચારે બાજુ લાગી...\nઅગાઉની સામગ્રીનો સારાંશ નીચે મુજબ કરી શકાય છે:
અમેરિકન પત્રકાર માઇકલ કિન્સ્લેએ કહ્યું હતું રાજકારણી સાચું બોલી જાય ત્યારે તેમણે લોચો મારી દીધો કહેવાય.